
"Pentru asta e nevoie de curaj $1 
curajul e ceva ce nu se demodeaza 
niciodată." 

MULŢUMESC LUI SHIDOSHI 
NAWA TAKEDA 





A INCEPUT CU... 
un interviu cu Laurenţiu Ene, instructor de wushu, centură neagră 1 DAN 
karate Shotokan şi centură maro în judo, interviu consemnat de Dima 
Adrian, în revista "Colibri", sub titlul 
ARTELE MARJIALE ŞI AUTOAPARAREA IN ROMÂNIA 
"R: Mii de oameni, în România, practică artele marțiale. Pentru fiecare, ele 
reprezintă altceva: hobby, sport, un mod de viaţă, o ştiinţă a autoapărării. 
Suprema dovadă, însă, a eficacitatii unei arte marțiale o reprezintă 
confruntarea reală şi nu cea sportivă. De ce credeţi că autoapărarea 
reprezintă un aspect atât de important al artelor marţiale? 
LE.: Am avut contact, câțiva ani buni, cu medii sociale din care violența 
făcea parte în mod firesc şi ştiu că, chiar şi la noi în ţară, oricine, indiferent 
de sex, vârstă sau poziţie socială, poate fi victima unei agresiuni. CRED CĂ 
AVEM DREPTUL ŞI DATORIA MORALĂ DE A NE APĂRA. Cred, de 
asemenea, că părinţii ar trebui să le creeze copiilor posibilitatea de a învăţa 
în mod adecvat tehnicile de luptă şi comportamentale care pot garanta 
integritatea lor fizică. 


R: Nu este, oare, sarcina poliției să apere membrii societăţii împotriva unor 
asemenea agresiuni? 

L.E.: Din păcate, şi la noi, ca peste tot in lume, poliția nu poate avea un 
caracter preventiv decât rareori. în marea majoritate a cazurilor, ea intervine 
când este prea târziu pentru victimă. De fapt, însăşi poliția ar trebui să 
capete un antrenament adecvat în artele marțiale, astfel încât să poată 
rezolva situațiile conflictuale recurgand cât mai rar la armamentul şi 
bastoanele de cauciuc din dotare. Prestigiul ei nu ar avea decât de câştigat. 
R: Ce reprezintă, după părerea dumneavoastră, autoapărarea? 

L.E.: Autoapărarea nu este doar tehnică de luptă, ea reprezintă şi o stare 
psihică, un mod comportamental (mimică, verb,...). Alerta permanentă a 
simțurilor şi hotărârea de a nu deveni o victimă (sau, oricum, de a 
supraviețui) reprezintă elementele esențiale pentru o autoapărare eficientă. 
R: Am fost obişnuiţi să privim practicarea unei arte marțiale ca suficientă 
pentru autoapărare. Este sau nu adevărat? 

L.E.: Din păcate, la ora actuală, multi instructori acordă o importanță 
exagerată aspectului comercial şi sportiv. Unele sali de arte marțiale au 
devenit adevărate "crescătorii de centuri" unde antrenorii predau un amestec 
de semicontact cu forme tradiționale (insuficient înțelese şi deci şi 
insuficient explicate) şi "mulg" temeinic buzunarele 

sportivilor. Practicantii, în marea majoritate a cazurilor, nu capătă instructia 
necesară în vederea înţelegerii, însuşirii şi aplicării tehnicilor de luptă în 
situație reală. Totodată, tehnicile nu sunt predate suficient de diferențiat 
pentru copii, femei, invalizi etc. Din toate aceste motive, întâlnim deținători 
de centuri negre, instructori şi practicanți cu vechime (în acele arte marțiale 
unde nu se acordă centuri) ce nu ar fi în stare să facă fata nici măcar unei 
confruntări reale de o violență moderată. 

R: Ce arte marțiale credeţi că sunt mai aproape de lupta reală? 

LE.: Lin Kuey, NINJUTSU, hapkido 

După articolul din "Colibri", am publicat "Tehnologia minciunii”, un 
material despre tehnica ninjutsu a manipulării, material ce a apărut în 
EXPRES MAGAZIN nr. 8/14-20 septembrie 1990. 

Ce a urmat? 

Unii şi-au exprimat dorinţa, în scris, de a afla mai multe despre practicile 
ninja. Alţii, verbal. 

Unii şi-au exprimat dorinţa, în scris, de a mă lăsa păgubaş. Alţii, verbal. 


Au fost şi dintre cei ce nu ajunseseră la limbajul articulat. Dadeau mai mult 
din mâini şi din picioare. in ciuda tunsorii scurte, fruntea le rămăsese 
îngustă. 

Le mulţumesc tuturor pentru prilejul oferit. 

Cartea este, şi nu este, un manual. Se contrazice. Nu atât de des încât 
contrazicerea să devină regulă. 

Veţi afla, din paginile ei, câte ceva despre universul "luptatorilor-umbra" - 
NINJA. Atât cartea cât şi "luptatorii-umbra" evoluează la limita cetoasa 
dintre adevăr şi legendă. 

Procedeele, evenimentele şi oamenii (luate-n râs sau temute) nu au legătură 
cu realitatea. Nu neapărat, în orice caz, aşa presupune autorul. CARE NU 
INSTIGĂ LA NIMIC. Şi care neagă orice legătură între concepţia lui şi cea 
NINJA. Ba chiar consideră cartea atât de educativă, încât O DEDICĂ 
FIULUI SĂU, ANDREI. 


CAPITOLUL I 
VIOLENTA, ARTA & NINJUTSU 


Nici cronicile "fulgerate" cu tus (din China şi Japonia timpurilor 
colbuite de trecerea TIMPULUI), nici inscripţiile încâlcite vegetal în limba 
VEDELOR, nici amforele greceşti nu stabilesc ce e de nestabilit: când a dat 
prima dată omul cu pumnul. 

Omul s-a născut din protest. El este un protest. Artele marțiale 
reprezintă o cale spre împăcarea cu tine însuţi şi cu lumea. Prin protest. 


Lupta este în acelaşi timp şi acceptare şi negare. Aparenta. La umbra 
florilor de sakura totul este aparenţă. $i totuşi, ce sunt artele marțiale? - 
In toate culturile, căutările spirituale ale omului şi activitățile războinice s- 
au întrepătruns. Mitologia universală este plină de zei, eroi şi animale ce 
luptă pentru marile idealuri ale omenirii, sau interese şi orgolii mărunte. 
Activităţile militare au fost ridicate la rangul de arte marțiale în ORIENT. 
Denumirea implica un conţinut etic şi estetic şi nu doar eficienţă in "mar- 
deala". Şi totuşi eficienţa... Atunci când o. tehnică de luptă uneşte corpul cu 
spiritul, atunci când spontan şi simultan mâna şi mintea ajung la ţinta dorită, 
atunci când atenţia ţi-e trează dar fără obiect (zanshin), se poate spune că 
eşti un budo-ka (practicant al căilor marţiale). Practica în artele marțiale - 
BUDO - nu e altceva decât un pretext, o poveste cu tilcul ascuns în 
suprafaţa sensibilă şi hpsită de adâncimi inaccesibile a oglinzii: "când mergi 
- spune un maestru zen - multumeste-te să mergi. Cînd eşti aşezat, 
multumeste-te să fii aşezat, însă mai presus de toate, nu tergiversa!". 
x kK k 

Inițial dezvoltate mai puțin ca sisteme coerente, tehnicile de luptă au 
evoluat pe baza observației atente şi profunde a animalelor şi fenomenelor 
din natură. Detaliul pragmatic a jucat un rol mai important decât 
raționamentul abstract. O primă urmă a originii artelor marțiale o găsim în 
India vestică a mileniului III î.e.n. Este vorba de VAYRAMUSTHI, formă 
de luptă (cu mâna goală şi cu arme) având ca suport filozofic doctrina 
budistă. Legenda spune că a fost creată de un prinţ care a observat îndelung 
comportamentul în luptă al animalelor sălbatice şi a experimentat loviturile 
asupra sclavilor, spre a stabili punctele vitale ale corpului omenesc. 
Marea deschidere a Chinei către exterior, permite pătrunderea sistemului 
budist Mahayana. Pe acest fond, în anul 521, la mănăstirea taoistă Shaolin 
din provincia Honan soseşte pelerinul budist BODHIDHARMA (în chineză 
DAMO), bun cunoscător al sistemului VAYRAMUSTHI şi al unor 
străvechi tehnici de masaj. După ce petrece nouă ani meditând în perfectă 
neclintire în fata zidului unei grote, BODHIDHARMA revine printre preoții 
din Shaolin. El îi învaţă "Cele 18 mâini ale Arhatului" (Shin pa Io han so), 
sistem de exerciţii fizice menit să menţină sănătatea şi vigoarea călugărilor. 
Tot el creează şi budismul ZEN ( CHAN), care de atunci încolo va 
reprezenta baza filozofică a celor mai multe arte marţiale. În secolul XVI, 
trei maeştri chinezi (Kwok Ye, Pak Fong şi Li) creează o nouă formă de 


luptă pornind de la experienţa lor şi "Cele 18 mâini ale Arhatului". Această 
formă de luptă, specifică Shaolin Kung Fu-ului, era alcătuită din cinci stiluri 
imitative distincte: dragon, tigru, cocor, urs, şarpe. Din acel moment, 
templul Shaolin devine locul unde se formează luptători legendari, 
adevărați campioni ai artelor marțiale. Călugării bonzi din Shaolin studiau 9 
ani - ani grei, de antrenament psihic şi fizic de o intensitate aproape 
fantastică. La sfârşitul celor 9 ani, trebuiau să treacă trei probe: verificarea 
cunoştinţelor teoretice; lupta cu ceilalți discipoli şi cu maestrul; parcurgerea 
unui traseu subteran presărat cu capcane diverse. Braţele celor ce reuşeau 
aveau întipărite pe ele două simboluri: dragonul şi tigrul. Din China, prin 
Okinawa, tehnica a ajuns în Japonia, suferind toate influenţele şi 
transformările de rigoare. 
Ceai...India, China, Japonia...Ceai...Gingasa amăreală a băuturii, de sfat 
bun, le apropie. Dar le şi desparte. 
x kK k 

Sub cântecul de greier al amiezii, în toropeala alb-amară a toate- 
trecerii să ne încălcăm gândurile cu geta (încălțăminte tradițională japoneză, 
confecționată din lemn) ca să ajungem "peste nouă mări $i noua...circuite 
integrate" la CALEA MÂINII GOALE. Karate-do-ul (kara - vid, te - mînă, 
do - cale) este sportul si arta ce te învață să nu "spargi" armonia cu nici un 
gest, iar gîndurile şi mişcările să-ți fie simple şi fireşti in nefireasca lor 
putere, în sacadata lor trecere dintr-una-ntr-alta. Kara nu înseamnă doar 
lipsa de armă, dar şi lipsa de rea intenție, orgoliu, spaimă, furie. Contrar 
aparentelor, karate-ul nu dezvoltă un spirit războinic, ci te-nvata justa 
măsură în toate, respectul fata de viata. Karate-do-ul nu este posibil fara 
"gentlemens' agreement". Ca să te confrunti cu un adversar trebuie să-l 
consideri demn de acest lucru. Debutantii sunt uimiti de semnele de respect 
ce şi le acordă reciproc karateka (practicanți ai karate-ului) între ei. in 
întregul ceremonial ce însoţeşte antrenamentul, competiţia sau lupta, trebuie 
să vedem dorința practicantilor de a diferenția "calea mîinii goale" de o 
vulgară tehnică de luptă. Ceremonialul are totodată rolul de a face din 
fiecare karateka un gol (kara), căci golul este atotputernic, este întregul ce 
cuprinde şi stăpâneşte părțile. Din ce în ce mai multi oameni îşi dau seama 
că denumirea peiorativă de "sport al ucigasilor" nu are nici o legătură cu 
"calea mâinii goale", căci orice sincer karateka ştie că: "trei lucruri e dator 
să ierte: vântul ce scutură florile, norul ce ascunde luna şi omul ce caută 


ceartă." $i astfel, într-o lume ce se vrea lipsită de arme, karate-ul poate şi 
devine un excelent mijloc pedagogic pentru educarea în spiritul non- 
violenţei şi respectului pentru viaţă. Karate-ul este însă doar una din artele 
marțiale japoneze ce fac parte din BUDO sau BUJUTSU (BU - luptă, DO - 
cale, JUTSU - artă). Aikido şi judo, ca şi taiji-ul din lumea chineză, sunt 
"căi ale supletii" ce fac parte din aceeaşi lume a LUPTEI. 

Stau fata în fata şi mâinile lor împletesc parcă o nevăzută plasă. Doi 
oameni. O luptă? Balet? La un moment dat, unul din cei doi este proiectat la 
câțiva paşi depărtare printr-un gest ce pare a avea mai mult strania 
frumuseţe a dansurilor asiatice decât forța tocmai demonstrată. 

Scena se repetă. De fiecare dată tineri de 20-30 de ani sunt proiectati 
de acelaşi om ce surâde blând. Un bătrânel de 96 de ani. Aceeaşi molcomă 
unduire a braţelor, aceeaşi deplasare lentă şi măsurată a picioarelor, acelaşi 
zbor al altui tânăr potrivnic. Bătrânelul slab, cu barbuta albă şi răsuflare 
calmă, este Wu Tunan. Faimos maestru de taiji. De fapt, ar putea fi Morihei 
Ueshiba (fondatorul AIKIDO-ului). Ar putea fi şi Jigoro Kano (fondatorul 
JUDO-ului). 

Taiji-ul, judo-ul şi aikido-ul au aceeaşi mireasmă a ceaiului verde: 

"Nimic deasupra capului să acopere, Nimic sub picioare să sprijine." 

Ele nu reprezintă nimic altceva decât o utilizare eficientă a corpului, a 
spiritului, a mediului. Căci "ce e slab în lumea asta, biruie cu vremea ce-i 
tare. Ce nu e dens pătrunde solidul compact. După asta recunosc câştigul 
NEFAPTUIRII". Dar pentru asta, să aştepţi doi ani ca să găseşti un bun 
maestru, unul real, înseamnă să câştigi timp. 

lertat să fiu, căci multe ar mai fi de spus despre artele marțiale (şi nu 
doar cele chinezeşti şi japoneze), dar 

"in coliba mea tot ce pot să ofer e că tantarii sunt mici". 


x k x 


Dincolo de lumea BUDO-ului s-a născut un sistem filozofic si de 
luptă, a cărui eficiență a fost dată de lipsa oricărei reguli. Şi nici măcar 
această lipsă nu a devenit un principiu. Un sistem amoral, utilitar. O 
organizație secretă structurată modular. Nişte profesionişti dispuşi 
întotdeauna să meargă până la capăt. întotdeauna. Chiar şi atunci când dau 
înapoi. Mai ales. 


O cetate ar trebui să fie ca o caracatita. Gata să cuprindă oricând cu 

tentaculele pe asediatori. $i aşa era castelul lui Yoshida. Marele foişor al 
castelului domina toate celelalte turnuri şi împrejurimile. Aici s-ar fi retras, 
în caz de înfrângere, toate forțele castelului pentru împotrivire. Sute de 
ambrazuri dădeau putinţa celor dinăuntru să arunce săgeți, apă fiartă şi 
catran aprins asupra năvălitorilor ce ar fi izbutit să treacă de celelalte ziduri 
de apărare. În acel castel s-a născut Yoshida şi tot acolo avea să moară. Sala 
centrală era flancată de un grup de camere despărțite prin uşi culisante 
numite fusuma. în acea seară, sala centrală era intesata de soldați. 
Takeda şi Yamaga dormeau "în odaia crizantemelor" care era despărțită de 
verandă printr-un perete, de fapt un paravan şi el, culisant, numit shoji. 
Prins de gânduri şi ars de nesomn, Takeda se ridică de pe tatami şi ieşi pe 
verandă. Aerul era cald şi duşmănos. N-a mai apucat să scoată nici un 
strigăt. O umbră a nopţii aruncase, cu mare precizie, între ochii lui Takeda o 
"stea" metalică -shuriken. 

Ninja! Se catarasera pe ziduri folosindu-se de ashiko şi shuko (gheare 
metalice prinse pe mâini şi pe tălpi). Acum păşeau cu paşi prelinşi, de tigru. 
Nu făceau nici un zgomot, căci purtau cizme tabi (încălțări cu talpă moale, 
croite astfel încât degetele să fie separate de degetul mare) 

Samuraii de pază, deşi mult mai numeroşi, nici n-au apucat să se 
împotrivească. Folosindu-se de kusari fundo (un lanţ având la un capăt o 
bilă, iar la celălalt un fel de seceră), de lame metalice pentru aruncat, de 
pumnale (tanto), nunchaku, tonfa, sai-uri, sulițe (yari), săbii (katane), fuya 
(sarbacană) şi nenumărate alte obiecte ciudate sau obişnuite, dar acum 
utilizate ca arme, "lupta-torii-umbra" aşterneau liniştea morții peste castel. 
Yamaga a fost ultimul care a murit. Yamaga trebuia să moară. Era singurul 
care ştia şi de ce(?!). în orice caz aşa se credea. 
în aceeaşi linişte, umbrele nopții inghitira "luptatorii-umbra". In urma lor a 
rămas tăcerea. Şi cadavrele. Şi tetsubishi (bile de fier cu ţepi). Şi zvonuri. 
Si... şi nu se inventasera încă comisiile de anchetă. 

DACĂ ÎNCEPI SĂ STRÂNGI DE GÂT PISICA, STRÎNGE-O PÂNĂ LA 
CAPAT. 





CAPITOLUL II 
TEHNOLOGIA MANIPULĂRII 


Se sfâşie toate. Luptă. Totul e luptă. 
Luptă. Şi nu există reţete pentru ea. Totul e să cuprinzi cu mintea. Orice 
pare de neconceput devine posibil. E puterea minţii tale împotriva puterii 
minţii lui. Voința ta împotriva voinţei lor. Urât şi temut, admirat şi privit cu 
dezgust, NINJA a creat grupuri secrete extrem de eficiente în lupta 
împotriva diverselor structuri de putere recunoscute, politice sau nu, 
militare sau nu. Cărțile, revistele şi casetele video îi prezintă făcând salturi 
spectaculoase, ziua în amiaza mare, prin intersecţii aglomerate, sau 
umblând mascaţi printre cetățeni mai mult sau mai putin onorabili, mai mult 
sau mai putin decent îmbrăcaţi. Lumea îi consideră figuri de basm sau circ, 
atunci când nu-i crede spioni şi ucigaşi. 

NINJA! Ce sunt ei de fapt? 
Organizațiile şi clanurile NINJA sunt alcătuite din grupuri de genin (agenţi 
operativi) care nu se cunosc între ei. Aceste grupuri sunt conduse de un fel 


de ofiţeri, specializați pe spaţii şi tipuri de operaţiuni, numiţi chunin 
("oameni de mijloc”, mijlocitori). Nici aceştia nu se cunosc între ei. 
Conducerea o deţine un jonin, a cărui identitate este neştiută chiar şi de 
membrii organizației. Aceste clanuri erau, la început, structurate pe baza 
legăturilor de rudenie. Acum, această regulă nu mai este respectată. Nici 
asta. Şi-au făcut apariția outsideri. $i au fost acceptaţi. Şi-au făcut apariția 
chiar şi lupi singuratici - ninja ce acţionează de unii singuri. Ninjutsu s-a 
dezvoltat ca tehnică de luptă şi filozofie în regiunile muntoase Iga şi Koga 
din Japonia, legendele spunând că "luptatorii-umbra" se trag din demoni 
jumătate om - jumătate cioară, numiți TENGU. Marea majoritate a 
"luptatorilor-umbra" sunt antrenați de la vârsta de 5 ani. Ei învaţă să con- 
troleze dispoziția psihică a adversarului cât şi cea proprie prin intermediul 
KUJI IN (conducere a bioenergiei prin poziționarea degetelor în mod 
diferit, o respirație şi concentrare mentală adecvate). Un antrenament 
sistematic şi complex le dă posibilitatea să reziste ia durere, foame, frig, 
sete... Acuitatea simţurilor şi îndemânarea lor în luptă par incredibile. 
Indiferent de poziţia pe care o ocupă în structura unui clan (şi chiar dacă nu 
este integrat în nici un clan), "luptătorii-umbră" sunt uniți de un fond comun 
de cunoştinţe şi de aceeaşi concepţie filozofică. 

MIKK YO (cunoaşterea secretă) considera că vidul este sursa tuturor 
fenomenelor şi că orice acţiune are valoare doar prin aportul ei la echili- 
brarea ansamblului, la încadrarea armonioasă în univers (KI-AI). Din acest 
punct de vedere, toate acțiunile şi fenomenele au aceeaşi valoare morală şi o 
valoare utilitară diferită. Ele pot fi eficiente sau nu, vizavi de țelul propus. 
Concepţia MIKKYO este amorală. 

Fondul comun de cunoştinţe nu face altceva decât să permită luptătorilor 
ninja "să obțină efectul maxim cu minim de efort" - IN SHIN TONKEI: 

Ø YU - GEI: cunoaşterea artelor şi evenimentelor contemporane 
luptătorului, cunoaştere ce permite acestuia să dețină identități 
politice, pro 
fesionale si culturale diverse. 

Ø KYO - MON: structurarea unor algoritmi educationali modulari 
care să permită achiziționarea şi folosirea rapidă a oricărui tip de 
informație. 

Ø TAI- JUTSU: tehnici de luptă cu mîinile goale. 

Ø KO-BU-JUTSU: tehnici de luptă cu arme albeşi neconvenționale. 


O KA-JUTSU: tehnici de luptă cu arme de foc, materiale explozive şi 
incendiare. 

O KYOJITSU TEN KAN HO: reprezintă arta prezentării falsului drept 
adevăr, cuprinzând tehnici diverse ce au ca scop manipularea 
adversarului, 
înşelarea simţurilor, crearea de confuzie. 

Această adevărată artă a mistificării reprezintă elementul esențial al 
acțiunilor NINJA şi totodată ceea ce le face atât de diferite şi straniu de 
eficiente fata de "surorile lor vitrege”: conflictele militare, lupta de stradă 
sau artele marțiale. Şi să nu uităm, NINJUTSU a fost scos în afara legii în 
urmă cu câteva sute bune de ani, dar este practicat acum în peste 20 de 
state. Cu sau fără aprobare. Tehnicile prezentate în continuare sunt carac- 
teristice acestei tehnologii ninjutsu a manipulării. 


ATACUL LA PERSOANĂ (?!) 

Punerea în circulație a unei informaţii false sau deformate, modifică 
atât atitudinea mediului social cât şi comportamentul personajului-tinta. $1 
acest lucru se întâmplă chiar şi atunci când cel vizat nu a luat cunoştinţă de 
informația vehiculată în legătură cu el. Acest fenomen real este studiat încă 
de psihologia experimentală, mecanismul producerii lui nefiind complet 
elucidat. în principiu, se pare că este vorba de stabilirea unor conexiuni 
diverse între sugestie şi autosugestie, între percepția şi interacțiunea socială. 

Şi iată, micul şi inofensivul nostru exemplu care nu are, bineînţeles, 
nici o legătură cu realitatea şi nici nu tine să insinueze ceva. Afirmă în 
şoaptă (sau în presă) că YY, dorind să-şi asigure recunoştinţa foştilor... şi 
sprijinul !or, plăteşte prin intermediari pentru a determina politica a două 
gazete importante, gazete "independente" şi de "opoziție", dar care strecoară 
articole ce tind să reabiliteze fostul aparat de...şi mas ales figurile mai de 
seamă, conducătorii. YY va refuza să se angajeze în polemică sau va nega. 
înainte de a începe să ai "mici necazuri" cu sănătatea (sau la serviciu) şi 
pentru a fi sigur că nu cazi cu liftul sau nu te accidentezi cu maşina din cau- 
za nerespectării "disciplinei tehnologice sau rutiere" (?!), grăbeşte-te să 
raspandesti afirmația. Dacă eşti încă în stare de funcționare, iar YY neagă, 
"adu-ti aminte" că: banii provin din două agenţii particulare de turism, 
respectiv Agentia...s1 Agenţia... Amândouă au fost înfiinţate de lucrători 
"întreprinzători" din Direcţia a...şi sunt conduse de It. col...şi It. col.... 


Unii vor spune că trebuie să fie ceva adevărat dacă se vorbeşte atât 
despre asta, altora o să le placă scandalul. Unii vor nega cu înverşunare 
(uneori si cu alte mijloace), alții vor fi interesaţi în susținerea afirmației. 
Toţi vor contribui însă, vrînd sau nu, dîndu-şi seama sau nu, la răspândirea 
informaţiei false, deformate, sau...SAU VOR VREA LINIŞTE. în acel 
moment YY va intra probabil în polemică şi se va zbate să nege. Dacă 
începe prin contestarea amănuntelor, este pierdut. După un timp, lumea va 
discuta pro şi contra realității amănuntelor, dar va considera ca de la sine 
înţeleasă veridicitatea informaţiei iniţiale. În momentul respectiv, se poate 
considera acţiunea ca reuşită. 


CAMUFLAJUL SOCIAL 

Pentru a putea acţiona, "luptatorul-umbra" trebuie să fie o figura 
ştearsă printre anonimi, să treacă neobservat, sau...Sau să fie o figură atât de 
cunoscută încât să nu-şi poată face apariția bănuiala. 
El are un statut social şi profesional onorabil. El este de acord cu opiniile 
majorităţii. Sau, ţipă atât de tare împotriva lor încât chiar dacă deranjează, 
nu poate fi bănuit decât de sinceritate. Presupunerea că ar fi un ninja trebuie 
să stârnească râsul. 


CONFRUNTAREA FIZICĂ 
- Îmbrăcămintea trebuie să-ţi permită să te confunzi cu mediul 
înconjurător; 
- atacă întotdeauna prin surprindere; 
- | NU RECURGE DECÂT IN ULTIMA INSTANŢĂ LA LUPTĂ; 
- Cravata, ziarul, lama de barbierit, stiloul, practic orice obiect, şi 
nu numai, poate fi folosit ca arma; 
- ascunde-ti slăbiciunile şi foloseste-le pe ale altora etc. 


INTEROGAREA 
Sentimentul puterii este mai viu, iar avantajele concrete ce deriva sunt mai 
însemnate, atunci când "frangem" psihicul adversarului decât atunci cand îi 
câştigăm inima. Atras de partea ta azi, mâine te poate trăda. Atunci când îi 
distrugi tăria sufletească însă, rezultatul este în marea majoritate a cazurilor 
definitiv. Ambele metode rămân a fi folosite în funcție de împrejurări. 


Pentru a-! face pe adversar să se prăbuşească psihic, trebuie să-i 
creezi, într-un interval de timp scurt, stări sufleteşti contradictorii şi extrem 
de violente. Metoda, deşi veche şi relativ des utilizată, reuşeşte doar când 
este însoțită de o bună intuiție şi o manevrare eficientă a informaţiei în 
timpul dialogului sau acțiunii. 
în afara oricărui cod strict de comportare, NINJA acţionează. în linişte. 
Golit de gânduri şi simtiri. Pentru el adevărul şi minciuna sunt toturia - pete 
de culoare. 


ACŢIUNEA NU ESTE JUSTĂ. 
ACŢIUNEA NU ESTE INJUSTĂ. 
ACŢIUNEA EXISTĂ PUR ŞI SIMPLU. 





CAPITOLUL III 
CUNOAȘTEREA SECRETĂ 


Lumea este un ring unde arbitrul luptă şi el, iar regulamentul se 
schimbă mereu. Nu poţi să te bazezi pe categorii de greutate şi gongul 
anunţă un singur sfârşit. Este o confruntare reală, nu una sportivă. Forţa 
dreptului se împleteşte cu dreptul forţei, lumina cu umbra, IN cu YO. 
SPONTAN. Pentru fiecare clipă există un comportament adecvat. Ca să-l 


găseşti, trebuie să fii în armonie cu universul. Să înţelegi. Să "pipai", cu 
mintea şi simțurile, prezentul. Fără gânduri pentru viitor, fără amintiri. 
SPONTAN. În fiecare clipă trebuie să ţii cont de cadrul social şi legal în 
care se desfăşoară acțiunea ta, de forța şi slăbiciunea adversarilor. 
SPONTAN. Numai astfel stabileşti acea ambiguitate comportamentală, acea 
fluiditate specifică armoniei (AI-KI), specifică oamenilor-oglindă: 

nu cauţi nimic 

nu păstrezi nimic 

sufletul şi simţurile doar REFLECTĂ 


numai astfel devii un "luptator-umbra". 
ok kK x 


"Cunoaşterea secretă" - MIKKYO - ne învață că lupta, corpul şi spiritul 
uman cât şi universul au aceeaşi sursă şi se constituie din aceleaşi elemente: 
KU - "VIDUL" din care se nasc toate formele şi în care se reîntorc, 
AMBIGUITATEA însăşi, element si sursă în acelaşi timp. "...nu luptă dar 
ştie să învingă. El nu vorbeşte, dar ştie să răspundă. El vine de la sine..." 


FU - "VÂNTUL", elementele gazoase; 

KA - "FOCUL", elementele care dau naştere energiei; 
SUI - "APA", elementele fluide; 

CHI  - "PĂMÂNTUL", elementele solide. 


În mod similar, în luptă îşi fac apariția următor rele gărzi 
fundamentale: 
Imprevizibilul comportamentului corespunde lui KU;Hira no kamae 
corespunde lui FU: Jumoji no kamae corespunde lui KA; Ichimonji no 
kamae corespunde lui SUI; Shizen no kamae corespunde lui CHI. Gărzile în 
luptă, insesi tehnicile de luptă sunt de fapt atitudini corporale, manifestări 
fizice ale celor cinci "dispoziții" ce corespund, la nivelul personalității, 
celor cinci elemente: 


KU - posibilitatea asumării oricăreia dintre celelalte "dispoziții"; 
FU - dragostea, compasiunea, tendințe contemplative; 

KA - energie, agresivitate; 

SUI - suntem stapaniti de sentimente, uşor influentabili; 

CHI  - manifestăm conservatorism, inerție emoțională. 


Aceste "dispoziții" sunt determinate de energiile psihice 
corespunzătoare, energii ce sunt localizate astfel: 


KU  -îa baza gâtului; 
FU - centrul pieptului; 
KA  -plexul solar; 
SUI  - la baza abdomenului; 
CHÎ -la baza coloanei vertebrale. 
Ele pot fi induse prin folosirea sugestiei cromatice: 
KU -albastru 


FU -verde 
KA -galben 
SUI -portocaliu 
CHI -roşu 
influențând astfel corpul omenesc: 
KU - capacitatea organismului de a comunica; 
FU - respirația; KA - metabolismul; 
SUI  - elementele fluide şi care asigură mobilitatea; 
CHI - țesuturile solide, oasele, muşchii. 


Printr-un antrenament neconvențional, dar realizat cu o perseverenţă 
fantastică şi sub îndrumarea competentă a unui shidoshi (maestru al căilor 
martiate), cei ce studiază ninjutsu ajung să "simtă" gândurile şi sentimentele 
celorlalți şi şi să le poată influenţa. Ei pot totodată să-şi inducă la dorință 
stările psihice adecvate situației conflictuale concrete. 

Prin sugestie şi autosugestie, mimica şi intonatie, limbaj corporal, 
parfumuri şi culori, NINJA exercită o influenţă covârşitoare asupra 
indivizilor cu care vine în contact, reuşind chiar să anihileze, atunci când 
consideră necesar, instinctul de autoconservare al acestora. 

NINJA îşi însoţeşte comunicarea verbală, întotdeauna, cu doza 
necesară de informaţie senzorială pentru ca imaginile create în mintea 
adversarului (şi orice este o luptă, oricine un adversar) să fie cât mai vii. 
Cuvintele şi gândurile trebuie să dea senzația că sunt realități sensibile, 
palpabile şi să determine un comportament corespunzător. 

Maeştrii pierduţi în negura vremurilor, au descoperit că în spatele 
oricărei influenţe psihice se află în primul rând o forță mentală 
excepțională, capabilă să-şi menţină concentrarea, timp îndelungat, pe 
reprezentări vizuale, olfactive şi kine-stezice. 

Vom prezenta în continuare câteva, doar, dintre exercițiile menite, 
alături de dotarea naturală, să ne conducă la succes. 


a) Se priveşte un obiect timp de câteva minute, apoi, ţinând ochii închişi, se 
încearcă reconstituirea obiectului respectiv cu toate detaliile sale. 
La început se folosesc obiecte simple, strălucitoare. După o bucată de 
vreme se trece la reconstituirea unor obiecte mai complexe, apoi la cea a 
mişcărilor şi mimicii proprii, cât şi a altora. 
b) Ascultati un sunet simplu. încercați să-l reproduceti mental, fără a 
încorda coardele vocale. După o vreme repetati exercițiul folosind o 
melodie sau o anumită atmosferă sonoră naturală. 
c) Mirositi o floare şi încercați sa.simtiti acelaşi miros pătrunzător, in 
absenţa acesteia, doar cu mintea. 
d) Evocati diverse situații complexe cu toate de taliile: gesturi, mirosuri, 
sunete, culori, sentimente etc. Trebuie să obţineţi senzaţia de viu. Incercati 
să obţineţi reacții fizice sau emoționale simple de la diverse persoane. 
Reacţiile respective trebuie să constituie răspunsuri doar laimaginile-stimul 
asupra cărora vă concentrați. 

PERMIS E ORICE, MAI PUTIN ÎNFRÂNGEREA. 





CAPITOLUL IV 
KUJI IN — TEHNICI PSIHO-SENZORIALE ȘI BIOENERGETICE 


Victoria, în orice conflict, nu depinde doar de tehnica de luptă 
folosită, de tactica şi strategia utilizate, dar şi de "ascutimea" simţurilor şi o 
mobilizare afectivă eficientă. 


Atât unele arte marțiale cât şi unele şcoli de (contra) spionaj şi 
terorism, consideră eşecurile înregistrate în diverse acțiuni drept urmări ale 
ne-stapinirii emoțiilor sau simțurilor. Premisa este justă. Concluzia pe care 
o trag este însă eronată. Ei consideră (şi acţionează prin programul de an- 
trenament în această direcție) că este necesară o desensibilizare emoţională 
şi o amortire parțială (hibernare) a unor simţuri, cel putin pe parcursul 
participării la concurs sau realizării misiunilor specifice. 

NINJUTSU nu reprimă nimic. Foloseşte. Emoţiile şi informaţiile 
senzoriale sunt "ascultate" cu atenție. Se stabilesc corelaţii între ele. Apoi, 
prin intermediul sugestiei şi autosugestiei, prin stăpânirea ritmului 
respirator şi realizarea de KUJI IN, NINJA învaţă cum să înşele simţurile 
adversarului şi cum să-l manipuleze pe acesta folosind "arma psiho- 
senzorială". 

AVERTISMENT 
Senzatiile şi sentimentele pot fi piedică, carje sau aripi. 
Viciu, asceză? Cuvintele acestea nu reprezintă altceva decât simple etichete. 
DAR NU MA LUAŢI ÎN SERIOS! 

Sunt cunoscute 9 KUJI IN principale, elemen-tul-sursă KU în toate 
cele nouă, cit şi în multiplele variante ale acestora, fiind reprezentat de 
degetele mari. KUJI IN-urile, într-o anumită măsură echivalentul 
MUDRAS-urilor din yoga, activează circuite bioenergetice diferite in 
funcţie de poziţionarea degetelor. Următoarele exerciții implică eliberarea 
minţii de concepte şi convenţii, trezirea simțurilor "amortite" de nefolosinta, 
"aprinderea" afectelor. Ele sunt însoțite de KUJI IN-urile prezentate la 
sfârşitul capitolului. 

EXERCIŢII 
KU 
Elementului "vid" îi corespunde simţul auditiv, culoarea albastră, iar energia 
psihică corespondentă se află situată la baza gâtului. 
Se respiră abdominal (inspiraţia = apneea = expiratia = 4 sec.) dimineaţa, 
înainte de răsăritul soarelui şi seara, după apus. Se vizualizează 2 
triunghiuri: unul cu vârful in sus (în dreptul gâtului) şi unul cu vârful în jos 
(în dreptul glandei pineale). Amândouă au culoarea albastră. Fiecare 
respirație creează o vibrație din ce în ce mai intensă în amândouă şi o 
senzație de luminozitate in cel din dreptul glandei pineale. 
în tot cursul zilei sunteți atenţi la sunete. 


FU 

Elementului "vant" îi corespunde simţul tactil, culoarea verde, iar energia 
psihică corespondentă se află situată în centrul pieptului. 

Se respiră similar cu exercițiul precedent şi la aceleaşi momente ale zilei. Se 
vizualizează un triunghi de culoare verde, cu vârful în jos, care devine din 
ce in ce mai strălucitor cu fiecare respirație. 

în cursul zilei vă indreptati atenţia asupra senzatiilor tactile. 

KA 

Elementului "foc" îi corespunde simţul vizual, culoarea galbenă, iar energia 
psihică corespondentă se află situată în dreptul plexului solar. 

Se respiră similar cu exerciţiile precedente şi la aceleaşi momente ale zilei. 
Se vizualizează un triunghi cu vârful în jos, de culoare galbenă, care devine 
din ce în ce mai fierbinte cu fiecare respirație. 

Atenţia este îndreptată in tot cursul zilei asupra senzațiilor vizuale. 
Acceptati-le ca atare. Nu le verbalizati. 


SUI 

Elementului "apă" îi corespunde simţul gustativ, culoarea portocalie, iar 
energia psihică corespondență se află situată la baza abdomenului. 

Respirati în acelaşi mod şi ritm ca la exercițiile precedente şi vă concentrați 
asupra bazei abdomenului. Vă imaginati un triunghi portocaliu, cu vârful in 
jos, care devine din ce în ce mai luminos cu fiecare respiraţie. Exercitiul se 
practică la aceleaşi intervale ale zilei ca şi cel precedent. 

fn tot cursul zilei sunteţi atent la gusturi fără a manifesta preferinţe. 

CHI 

Elementului "pământ" îi corespunde simţul mirosului, culoarea roşie, iar 
energia psihică corespondență se află situată la baza coloanei vertebrale. 

Se respiră similar cu exerciţiile precedente şi la aceleaşi momente ale zilei. 
Vă imaginati un triunghi roşu, cu vârful în jos, care se colorează din ce în ce 
mai intens şi este din ce în ce mai fierbinte cu fiecare respirație. 

în tot cursul zilei sunteți atent la mirosuri. Le percepeti fără verbalizări 
interioare inutile. 

Cele 5 exerciții se repetă timp de cel putin un an până când să dea 
rezultatele scontate. Trebuie să păstrăm o permanentă prospeţime, receptivi- 
tate, fata de informaţiile senzoriale şi sentimentele noastre. Pentru ca 
antrenamentul să fie complet (există exerciții ce din considerente 


importante nu le-am prezentat) si să nu ducă la obținerea unei 
EXPERIENŢE INUTILE, ci la obţinerea unei SPONTANEITATI 
EFICIENTE, el trebuie să fie condus de o "umbră". 





Oricum, calea cea mai simplă de a descoperi CALEA este să nu o cauţi. Nu 
eşti decât ceea ce eşti. Devenirea nu există. 








CAPITOLUL V 
REFLEXE ŞI DINCOLO DE ELE 


Metoda presupune dezvoltarea acelei stări mentale, acuitati a 
simțurilor şi viteză de reacție, care să permită anticiparea gândurilor şi 
acțiunilor adversarului cât şi realizarea unei reacții prompte şi eficiente. 
Exerciţiile încearcă să corecteze tendința de a reacționa prea devreme sau 
de a ezita în mod inutil şi primejdios. 

STAGIUL I 
Partenerul comandă verbal rostogoliri, salturi, căderi, deplasări sau tehnici 
de lovire, indicând totodată şi direcția de execuție. 
Exemplu: salt în spate, rostogolire în fata, dreapta etc. 
Comenzile se execută cu maximum de viteză. 
STAGIUL II 
Aceleaşi comenzi se dau prin intermediul unui cod de semnalizare sonoră: 
bătăi din palme sau fluierături. 
STAGIUL III 
Aceleaşi comenzi se dau prin semne: gesturi cu mâna sau stegulete. 


STAGIUL IV 


Ai ochii închişi. Partenerul întinde o mână către tine. Ridici acea 
mână care simţi că se află în dreptul mâinii întinse. 


STAGIUL V 
Ca la stagiul precedent, dar cu mai multi parteneri. 


STAGIUL VI 


Esti legat la ochi. Partenerul execută lent o tehnică de atac. Te aperi. 
STAGIUL VII 


Lupti cu partenerul în întuneric. Lupta se desfăşoară la viteză 
normală. 


STAGIUL VIII 


Lupti cu mai multi parteneri în întuneric. Lupta se desfăşoară la 
viteză normală. 


e. 





CAPITOLUL VI 
LUPTA 


Primul meu contact cu NINJUTSU l-a constituit vizionarea unui film 
documentar în anul 1978. Pe ecran, un tip mascat şi îmbrăcat în negru 
demonstra lucruri ciudate. Se lupta cu mâinile goale, iar apoi folosind tot 
soiul de obiecte (un ziar, un ac de cravată, un lanţ, un baston, cuie etc), 
împotriva mai multor adversari. Era arătat catarindu-se cu o îndemnare 
uluitoare, sau camuflindu-se în câteva clipe în nisip, iarbă, zăpadă, printre 
puținele mobile existente într-o cameră...Trăgea, cu arma şi arcul, 
incredibil de bine. Apoi, sub privirile noastre buimăcite, şi-a schimbat 
hainele, mersul şi expresia de câteva ori. De fiecare dată arăta altfel, încât ai 
fi jurat că e vorba de o cu totul altă persoană. Şi era un documentar. 


Filmul m-a impresionat. Practicasem judo şi box, iar la vremea respectivă 
continuam să fac antrenamente de judo în paralel cu cele de kara-te. Ştiam 
din proprie experiență, cât şi din relatările altora, cât de diferită e lupta de 
stradă şi cu atât mai mult CONFLICTUL TOTAL de confruntarea sportivă. 
Am început să caut literatura, cotrobăind prin bibliotecile celor care plecau 
din tara şi prin anticariate. Am scris celor ce credeam că au posibilitatea 
să mă informeze. Am căutat filme. Documentare, artistice. Am cunoscut 
oameni. 

Pot spune că, în măsura în care eu am încercat influenţa sistemului, 
rezultatele lui asupra organismului uman, chiar din faza inițială a instruirii, 
sunt uluitoare aproape întotdeauna. Pentru cei neinitiati ele par 
neverosimile. $i totuşi, nu sunt decât rezultatele reale ale unui antrenament 
elaborat şi verificat de secole, ale unei practici consecvente şi sistematice de 
trecere dincolo de reguli, dincolo de principii. 

Ninjutsu promovează un sistem de luptă eterogen. Acceptă tehnici de luptă 
din toate artele marțiale şi nu numai. Repertoriul armelor şi tehnicilor 
folosite de această arta-traditie este imens. Imposibil de cuprins chiar şi într- 
o biblioteca de cărți şi casete video. 
Principiile prezentate în continuare, cât şi exemplificările grafice de la 
sfârşitul acestui capitol, sunt doar fragmente dintr-un IMPOSIBIL TRATAT 
DE VÂNĂTOARE. 
Ninjutsu. Poate doar data naşterii să i se poată preciza. Poate. în ceea ce 
priveşte contactul meu cu ninjutsu, eu vă sfătuiesc să nu manifestati prea 
multă încredere. în lumea cetii şi a nopții totul te înşeală. 
PRINCIPII DE URMAT SAU NU 
© sate antrenezi din greu înseamnă să obţii uşor victoria; 
© victoria aparține celui ce uită de el însuşi în luptă; 
O  stas-urile în luptă înseamnă cunoştinţe; fluiditatea în luptă înseamnă 
cunoaştere; 
nu imita stilul nimănui; 
când deschizi o uşă, lipeşte-o de-perete şinu sta în dreptul ei; 
când nu ştii nimic sau ştii totul nu ţi-e teamă. Teama vine din 
nesiguranţă; 
© inițiativa este prima condiţie a victoriei; 
© nu face mişcări de prisos în timpul luptei; ele te obosesc numai. Nu 
dansa inutil în faţa adversarului; 


Q Q&Q Q 


Q Q Q Q 


nu ataca când adversarul are garda închisă.Nu irosi fortele lovind în 
coatele şi umerii adversarului. La început fortează-l să-şi des chidă 
garda, iar după aceea loveşte; 

acționează prin atac; nu lăsa neterminată o acţiune începută, du 
până la capăt orice atac, orice procedeu; 

nu clipi şi nu închide ochii în momentele ritice; 

provoacă-l pe adversar la o anumită acţiune şi transformă această 
acțiune în folosul tău; 

învaţă să loveşti din orice poziție, fără mişcări inutile; 

exerseaza-ti simţul echilibrului lucrând diverse tehnici de luptă: pe o 
linie desenată pe sol, o bancă de gimnastică întoarsă invers, bârnă, 
gheaţă, balustrada unui pod; 

tehnicile de dificultate maximă se exersează la începutul 
antrenamentului; 

execută toate procedeele pe ambele parti până când iti reuşesc la fel 
de bine; 

nu te crispa niciodată, căci viteza va scădea fără a-ţi creşte forța; 

dată pe lună execută un antrenament până la limita rezistenţei tale 
fizice şi psihice (trebuie să ajungi să vrei să ridici piciorul şi să nu 
poti!); 

aleargă şi sări coarda zilnic (succesiuni de sprinturi timp de 15 
minute până la o oră); 

încearcă să-ți simţi adversarul, mai degrabă decât să-l observi; 

loveşte ca şi când ai fi un bici, mişcă-te ca o pisică, acţionează ca un 
fulger; 

nu-ţi lăsa mintea şi simţurile să-ți fie reținute, să se oprească doar pe 
un amănunt: lupta e un tablou, nu doar o tusa de pensula; 

ninjutsu nu înseamnă doar luptă, ci şi modul în care bei, mergi, 
dormi, vorbesti...Ninjutsu, pentru cel ce-l practică, e totul sau nimic; 

fii gata să te adaptezi mereu, căci rareori lucrurile se petrec identic; 

cunoaşterea ţi-o dă maestrul, înţelepciunea însă vine sau nu din tine; 

nu te lăsa condiționat. Caută să descoperi excepţiile oricărei reguli; 

evaluează-te în permanenţă; din momentul în care te crezi mare 
maestru 
încetezi de a mai fi în stare să faci progrese; 


©  antrenează-te tot timpul, dar nu repeta mecanic. Mentine 
întotdeauna un "contact emotional" cu tehnica pe care o executi; 
©  expune-te experienţelor. Reacțiile se îmbunătăţesc reactionand, 
lupta se învaţă luptând; 
© orice înfrângere iti poate permite să invingi,orice victorie te poate 
duce la înfrângere; o minte preocupată este mai uşor de manipulat; 
O lucrurile mici şi faptele minore ne indica sau ascund marile 
transformări; chiar şi atacat, dacă eşti atent şi calm, ai clipe când nu 
faci nimic. E ceea ce deose 
beşte un expert de un începător; 
O nu lăsa "să se întâmple", fă "să se întâmple"; 
O kiki oji, mikazure, futanren - cele trei piedici 
în luptă: 
— kiki oji - frica de reputația adversarului; 
— mikazure - frica de modul în care arată adversarul; 
— futanren - antrenament inadecvat. 


© tehnicile de luptă au fost concepute pentru a-ți înfrânge adversarul şi 
nu pentru a deveni un "stilist" ce dă spectacole: 
"Kamayuru to' omowazu kiru koto nari to omoubeshi - fără sa te 
gândeşti la gardă (kamae), gândeşte -te să spinteci" — spunea 
faimosul luptător japonez cu sabia, Miyamoto Musashi, în 
GORIN NO SHO (Cartea celor cinci cercuri). — ca sa pasesti 
neauzit, trebuie ca-n mintea ta să fie linişte; etc. 


Armele de foc, electronica, guerrilla, mijloacele moderne de deplasare, 
aparatele de fotografiat şi toate celelalte invenţii şi eve_nimente ce şi-au pus 
hanko-ul (sigiliul) pe epoca in care trăim, au modificat, în parte, 
NINJUTSU. Dar aşa cum am mai menționat, cartea nu se doreşte a fi 
neapărat un ghid practic, ci mai degrabă o prezentare a fenomenului pe 
care-l reprezintă NINJA. 


MERGI ORI CRAPA 





"Ce sa facem acasa? 

Să ne sugem destul şi să ne roadem unghiile? 
Am fost în război soldați atât de fideli 
încât am câştigat atâtea lucruri 
Aur, argint, apoi slujbaşi şi pământuri. 
lată cum ne-am format obiceiurile 
De care nu ne mai debarasăm acum". 
MERGI ORI CRAPĂ. 





FARA LEGĂTURĂ & ÎN LOC DE INCHEIERE: 
TERORISMUL - LEGENDA SI.."IMPLEMENTARE" 


Ce este terorismul? Ca termen peiorativ, acest cuvant constituie o 
arma politica şi este folosit ca atare în disputele interne şi internationale. 
Discuţiile duse pe această temă, nebazindu-se pe o definiție clară şi 
cuprinzătoare, ajung la acelaşi impas: ceea ce unii consideră a fi terorism, 
pentru alții constituie luptă pentru libertate, STABILITATE... Cel ce 
reuşeşte să-şi eticheteze adversarul drept terorist, convinge în mod indirect 
opinia publică de justetea poziţiei sale morale şi îşi măreşte astfel numărul 
de simpatizanți sau chiar susținători. 


Exsita la ora actuală aproape 200 de definiții apărute in diverse studii de 
specialitate. Există nenumărate legi ce-l condamnă. $i cu toate astea 
numărul de acte de terorism este în creştere. 

Moraliştii cred că terorismul constituie reacția firească la opresiune şi 
nedreptate. înlăturarea acestor cauze ar face ca fenomenul să dispară, lată 
însă că istoria (chiar şi cea contemporană) ne arată că terorismul n-a avut 
prea multe şanse în cazurile unor regimuri dictatoriale, în timp ce în toate 
tările cu regimuri democratice el reprezintă o adevărată plagă. Şi apoi, daca 
moraliştii ar avea dreptate, unde anume am putea încadra TERORISMUL 
PATRONAT DE STAT şi îndreptat nu doar către exterior? 

Intenția terorismul este să creeze o atmosferă de teamă şi neîncredere. 
Lipsit de scrupule şi neconformindu-se normelor umanitare el îşi alege 
obiectivele după potenţialul de "efect de soc" mai degrabă decât dupa 
utilitatea lor militară sau economică. Terorismul încearcă să-ți creeze 
senzația de neputinţă, senzație ce o amplifică prin publicitate. El este într-o 
anumită măsură TEATRU. Cu tot cu zâmbet. 

Terorismul nu este o ideologie. Este o strategie la care recurg oameni cu 
cele mai diverse convingeri politice, religioase,...SAU FĂRĂ. 

Terorismul este dezordinea provocată în vederea înlocuirii unei ordini cu 
alta. Cea mai bună ORDINE posibilă este cea impusă de membrii co- 
munitatii, care conştienţi de propriile drepturi sprijină DOAR ACEA 
GUVERNARE ce asigură ocrotirea cetățeanului, a drepturilor sale şi a pro- 
prietatilor sale împotriva oricăror încercări de uzurpare a acestor drepturi şi 
proprietăți. Fie că această încercare vine din afară sau dinăuntru. 

în cazul în care actele de terorism sunt realizate de grupări mici, 
nesponsorizate de vreun serviciu secret sau guvern, rezolvarea este dată de 
principiul (verificat de realitate) "cu cât numărul teroriştilor aflați în 
închisori este mai mare, cu atât nivelul de violență este mai scăzut". Dar 
dacă actele teroriste sunt patronate de stat, atunci trebuie "ZDROBIT 
CENTRUL", cu alte cuvinte, conducătorii ţărilor (serviciilor secrete etc.) ce 
sprijină acele acte. Lucru ce nu-i deloc uşor de realizat 

din motive lesne de înțeles. Dar dacă totuşi este necesar acest lucru, el nu 
este posibil decât tot prin intermediul unei structuri teroriste. Cel puţin aşa 
s-a procedat, sau s-a încercat să se procedeze, de-a lungul istoriei. 

Nedorind să ne substituim celor în drept, nu am discutat structurile mai 
moderne ale terorismului şi ne-am limitat la prezentarea extrem de sumară a 


unei organizaţii legendare. Sau, care cel putin aşa pare. DEOCAMDATĂ. 


P.S. CONCERT PENTRU SIMULATOARE ȘI VIOLENȚĂ 


Unii fac istoria. Alţii o suportă. întotdeauna este mai bine să intri în 
prima categorie; cu condiția să nu-ţi pierzi simţul umorului. 

26 IULIE 1974. Un vameş mai conştiincios descoperă, într-o geantă 
diplomatică (dar nu a unui diplomat), trei paşapoarte pe nume diferite, 
10.000 de dolari în bancnote false şi 200 grame de SEMTEX (exploziv 
plastic creat de cehoslovaci). Geanta aparținea unui pasager japonez, 
membru al celulei pariziene a Armatei Roşii japoneze, una din organizaţiile 
teroriste cefe mai redutabile din lume. 

Era 26 iulie 1974, o frumoasă zi de vară, iar avionul ce aterizase la 
aeroportul Orly venea de la Beirut. Farmecul zilei şi al pasagerului nu au 
împiedicat arestarea acestuia din urmă. 

Peste câteva zile, era arestat şi Takahashi Taketomo, şeful celulei, cât şi o 
parte a membrilor acesteia. 

4 MAI 1978. Pe malul Senei, o clădire ce odinioară cunoscuse, 
desigur, o oarecare eleganță. Acum însă dispăruse. Eleganta. Un vag miros 
de piele fină se amesteca plăcut cu aroma de coniac bun şi trabucuri 
scumpe. în hol. 
în liftul clădirii, este urcat un bătrân cu părul grizonat ce poartă un costum a 
cărui culoare se potriveşte perfect cu părul. Ochii îi sunt ascunşi de o 
pereche de ochelari în formă de semilună. Nimeni n-ar crede că acesta este 
conducătorul organizației "Aide et Amitie", organizație ce furnizează 
documente, bani, arme şi facilități de antrenament unor numeroase grupări 
teroriste. Alături de Henri Curiei, căci acesta este numele bătrânului, se află 


doi ucigasi profesionişti. Amândoi poartă nişte pardesie largi, cenușii, 
mănuşi de piele şi ochelari fumurii. Unul are o frumoasă barbă neagră şi 
creata, iar celălalt are pielea feţei de un gălbui pronunţat. Cel din urmă 
scoate un revolver şi-i propteşte ţeava în ceafa lui Henri Curiei. O 
detunătură înfundată curmă viata celui ce era urmărit de câțiva ani buni de 
către D.S.T. - serviciul de securitate francez -. Henri zăcea într-o poziție 
foarte confortabilă pentru prima dată-n viaţa lui, în măsura în care se mai 
putea vorbi de viata. Cei doi ucigasi profesionişti au plecat, in lift nu a 
rămas decât cadavrul şi o muscă mare, albastră, ce zbârnâie recviemul în 
cercuri din ce în ce mai mici până se aşează pe pata roşie, şi încă nu prea 
mare, de sânge. 

DECEMBRIE 1988. Arafat recunoaşte statul Israel şi exprimă, chiar 
dacă ambiguu, dorința de a renunţa la terorism, ca mijloc de luptă. Con- 
ducătorul Consiliului Revoluționar Fatah, Sabri Khalil al-Banna (cunoscut 
ca Abu Nidal - nom de guerre -) se vede lipsit astfel de unul din importanţi 
sai aliaţi în acţiunile sale teroriste pe care le îndreprinde. 

NOIEMBRIE 1989. Se zvoneste că Abu Nidal, 52 de ani, este pe 
moarte, undeva într-un spital 
libian. Se zvoneşte că ar suferi de inimă. Sau poate cancer? Se zvoneste ca 
membrii Consiliului Revoluționar Fatah ar încheia o alianţă cu membrii şiiţi 
ai Hizballah-ului pro-iranian. DAR CÎTE NU SE ZVONESC? Se zvoneşte 
că ar pleca undeva, într-o ţară mică din sud-estul Europei. Cine? Cine ştie? 

Cu mult înaintea acestei date se formase o reţea de societăți de 

import-export, dispersate în toată Europa, reţea al cărei cartier general 
financiar era situat la Varşovia, şi în fruntea căruia era Samir Hajm Al-Din, 
principalul consilier financiar al lui Abu Nidal. "S.A.S., comerț şi investiții 
Co.", cum se numea organizația, comercializa tot felul de mărfuri, dar in 
special arme şi diverse tipuri de exploziv. Uneori se ocupa şi de realizarea 
transportului unor grupe de terorişti către baze de antrenament sau viitoare 
locuri de acțiune situate în special în Europa şi ţările arabe. 
Unul din oamenii de bază ai lui Abu Nidal, comerciant paşnic în cadrul 
"S.A.S., comerț şi investiții Co." şi totodată om de legătură cu Armata 
Roşie japoneză, a instruit între anii 1980-1989, în tările din sud-estul 
Europei, grupuri din cadrul forțelor de ordine din aceste tari dar şi forte 
paramilitare din rândul populației civile. 


DECEMBRIE 19...Avea un costum de blugi uzat şi mototolit. Era 
înalt, costeliv, cu o fata albă ca de mort şi cu ochii albaştrii, spalaciti. Ochii 
nu-i stăteau locului nici o clipă, se miscau fără odihnă de parcă efortul de a 
sta linistiti i-ar fi rănit. Avea 
doar douăzeci şi patru, douăzeci şi cinci de ani. Cartuşele de dinamită le 
fixase deja cand lama cutitului i-a făcut noi "butoniere". De data asta la 
spate. Exploziile nu a mai apucat sa le vada. Pacat! Facuse o treaba buna, de 
artist s-ar putea spune. 

DECEMBRIE 19...Erau îmbrăcaţi obişnuit. Chipuri şterse, infatisari 
cenuşii. Atunci când s-au despărțit în mulțime nici nu ai mai fi putut să-i 
observi. Unii s-au suit în diverse maşini. Probabil ale lor. Alţii au intrat în 
case. Probabil ale lor. 

Veniseră împreună din nordul oraşului; doar cel ce părea să fi fost şeful lor 
îşi făcuse apariția din partea opusă. Trebuia să-l studieze cu multă atenţie ca 
să-ţi dai seama ce-l făcea totuşi atât de ieşit din comun, deşi o apariție 
ştearsă: nimic din ce avea, ci tocmai ceea ce îi lipsea. Un chip de copil, dar 
lipsit de expresie, iar ochii îi erau perfect goliti de orice mesaje. Dinspre ei 
adia doar un miros de pământ reavăn, de mormânt proaspăt săpat. Obisnuia, 
căci era nu doar un terorist de înaltă calificare, dar şi un om de o rafinată 
cultură, să-l citez pe Piotri Verhovenski din "Demonii" lui Dostoievski: 
"Avem forţe auxiliare, altele decât cele care ucid, dau foc caselor sau comit 
asasinate clasice. îi am deja pe toți la dispoziţia „mea. Profesorul îi va îm- 
pinge pe elevii lui să-şi bata joc de Dumnezeu şi de familiile lor; avocatul îl 
va apăra pe asasinul bine crescut, superior victimelor sale; liceenii îl vor 
ucide la întâmplare pe trecătorul de pe stradă, 

în căutare de senzaţii tari; toți aceştia sunt de partea noastră; şi apoi juratii 
care îi achită pe criminali; ei lucrează toți pentru noi; şi Ministerul public, 
angoasat de ideea că nu este suficient de liberal, este alături de noi. Ah! 
avem de partea noastră atâtea somitati ale literaturii şi atâţia înalți 
funcționari, care nici măcar nu realizează cât de utili ne sînt." Şi iată că avea 
prilejul, la o scară grandioasă, să pună în aplicare cuvintele, să fie 
REGIZORUL pentru o lungă perioadă de timp. 

Ce-a urmat ca şi evenimentele ce-au fost povestite până acum sunt 
"anecdotic & istorie". Dacă cineva stabileşte legături între faptele disparate 
şi personajele prezentate, sau chiar descoperă conexiuni cu fapte şi 


personaje nementionate aici, O FACE PE PROPRIA-I RASPUNDERE IN 
AMBELE CAZURI. 

Fragmentarea povestirii tine de o documentare deficitară şi o memorie 
slabă, dar autorul promite că, de va fi nevoie, amândouă pot fi îmbunătățite. 
Până atunci, însă: 


"Prea multi întregi la minte 
Vă stau în jur, cuminte. 
Pământul e rotund, ei spun, 
Si eu mă supăr, că-s nebun!" 


